Source: http://docplayer.fi/3833050-Vastavalmistuneiden-tyoelamaan-sijoittuminen-2004-2006-johanna-penttila-janne-jauhiainen-finlands-juristforbund-ry.html
Timestamp: 2017-08-18 09:24:28+00:00
Document Index: 24862494

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vastavalmistuneiden työelämään sijoittuminen Johanna Penttilä Janne Jauhiainen. FINLANDS JURISTFÖRBUND ry - PDF
Vastavalmistuneiden työelämään sijoittuminen Johanna Penttilä Janne Jauhiainen. FINLANDS JURISTFÖRBUND ry
Download "Vastavalmistuneiden työelämään sijoittuminen 2004 2006. Johanna Penttilä Janne Jauhiainen. FINLANDS JURISTFÖRBUND ry"
1 Vastavalmistuneiden työelämään sijoittuminen Johanna Penttilä Janne Jauhiainen SUOMEN LAKIMI AKIMIESLI ESLIITT TTO - FINLANDS JURISTFÖRBUND ry 1
2 Vastavalmistuneiden työelämään sijoittuminen
3 SISÄLL ÄLLYS 1 Selvityksen tausta ja toteutus Selvityksen toteutus Vastaajien taustatiedot tiedot Maantieteellinen sijoittuminen Yliopisto opinnot Opiskeluajat Opintojen viivästymisen syyt Muu koulutus Auskultointi Opintojen aikainen työhistoria Opintojen aikainen työskentely Koulutusalan työkokemus Vasta astavalmistuneiden almistuneiden työnhak önhakupr uprosessi osessi Työnhaun kesto Tärkeimmäksi koetut tekijät työnhaussa Miten ensimmäinen työpaikka on saatu? Ensimmäinen valmistumisen jälkeinen työsuhde Työnantaja Ensimmäisen työsuhteen laatu Työtehtävät Palkka Vastaajien näkemys palkan ja tehtävien vastaavuudesta Ylitöiden määrä Oikeustieteilijät työmarkkinoilla Työsuhteiden vaihtuvuus valmistumisen jälkeen Vastavalmistuneiden työttömyys Nykyinen työtilanne Asema organisaatiossa Työn vaativuustason ja akateemisen koulutuksen vastaavuus Nykyisen työn vastaavuus koulutusalaan Nykyisen työn arviointia Vastaajien tulevaisuudennäkymät Päätesanat Päätesanat
4 1 Selvityksen tausta ja toteutus Lakimiesliitto toteutti edellisen Tiina Mäkitalo-Keinosen tekemän selvityksen vastavalmistuneiden oikeustieteilijöiden työelämään sijoittumisesta vuonna Tällöin toteutettu kysely valmisteltiin soveltuvilta osin ottamaan huomioon Akavan Laaser-hankkeessa todettu tarve arvioida myös työllistymisen laadullista puolta. Tällä kertaa Lakimiesliitto halusi saada kattavasti tietoa, joka olisi vertailukelpoista edellisessä selvityksessä tehtyihin havaintoihin nähden. Keskeisenä tavoitteena käsillä olevassa selvityksessä on hahmottaa edeltävän kolmen vuoden aikana tapahtuneita muutoksia vastavalmistuneiden asemassa työmarkkinoilla. Tämänkertainen selvitys toteutetaan Lakimiesliiton ja Opiskelijajärjestöjen tutkimussäätiö Otuksen yhteistyönä. Kyselyn ohjauksesta vastasi Lakimiesliiton viestintäpäällikkö Aleksi Henttonen. Tutkimusaineiston analysoinnista ja raportoinnista kantoi päävastuun Otuksessa tutkija Johanna Penttilä. Kyselyn käytännön toteutuksen ja osan analyyseistä teki Otuksen toiminnanjohtaja Janne Jauhiainen. Samalla kun selvitys tuottaa Lakimiesliitolle ajantasaista tietoa, toimii hanke taustana Otuksen opiskelijoiden ja vastavalmistuneiden opiskeluaikaisia ja sitä seuraavia työelämäkokemuksia ja käsityksiä selvittävälle hankkeelle, joka käynnistetään vuonna Tämän selvityksen tuloksilla ja aineistolla muodostetaan kuvaa keskeisistä kehitystrendeistä selvästi professio-orientoituneen oikeustieteellisen alan vastavalmistuneiden näkökulmasta. 1.1 Selvityksen toteutus Selvitys toteutettiin maalis-huhtikuussa 2007 internet-kyselynä Lakimiesliiton käyttämällä kyselysovelluksella. Kutsu osallistua kyselyyn lähetettiin kaikille niille oikeustieteen maisterin tai kandidaatin tutkinnon vuosina suorittaneille henkilöille, joiden posti- tai sähköpostiosoite oli tiedossa. Osoitelähteinä toimivat Lakimiesliiton jäsenrekisteri sekä Helsingin, Turun ja Lapin yliopistojen opiskelijarekisterit. Kaikkiaan jonkinlainen yhteystieto oli 1221 henkilölle. Näistä kaikille niille, joiden sähköpostiosoite tunnettiin, lähetettiin henkilökohtainen vastauslinkki kyselylomakkeeseen vain sähköpostitse. Niille, joiden sähköpostiosoite ei ollut tiedossa, lähetettiin kirjeenä kutsu vastata kyselyyn internetissä. Kysely oli suojattu salasanalla, jotta vain kutsun saaneet vastaisivat. Ensimmäisellä kierroksella lähetettiin 871 sähköpostikutsua ja 350 kirjettä. Sähköposteista 110 ei mennyt perille, koska rekisterissä ollut osoite ei ollut enää voimassa. Siitä ei ole tietoa, kuinka suuri osa perille välitetyistä sähköposteista meni osoitteeseen, joka todella on aktiivisessa käytössä. Vanhentuneiden sähköpostiosoitteiden tilalle löytyi postiosoite mainituille 110 henkilölle, Näihin lähetettiin myös kirjeenä kutsu vastata kyselyyn netissä. Näin ollen lopullinen määrä kutsuja, jotka lähetettiin sähköpostitse oli 761 ja kirjeitse 460. Sähköpostikutsujen lisäksi lähetettiin kaksi viikkoa myöhemmin muistutusviesti, jossa vastausaikaa jatkettiin. Sähköpostilinkkinä lähetettyihin kutsuihin vastauksia kertyi lopulta 474 kappaletta, eli niiden osalta vastausprosentiksi muodostui 62. Kirjekutsujen kautta saavutettu vastausaktiivisuus jäi reilusti heikommaksi; kaikkiaan salasanalla suojattuun kyselyyn, johon kirjekutsujen vastaukset ohjattiin, vastasi 93 henkilöä. Kirjeistä 50 kpl palautui myöhemmin Lakimiesliittoon virheellisen osoitetiedon vuoksi, joten 410 kirjettä on voinut mahdollisesti päätyä vastaanottajalle saakka. Näin ollen kirjeitse lähetettyihin kutsuihin vastauksia saatiin vain 23% lähetettyjen kutsujen määrästä. Loppujen lopuksi kysely on siis lähetetty kaikkiaan 1171 henkilölle, joista 410:lle kirjeitse, kun varmuudella väärän osoitetiedon sisältäneet 50 kirjettä vähennetään. Kirjeitse lähetettyjen osalta ei vastausaktiivisuuden määritelmä ole vertailukelpoinen, koska tarkkaa tietoa todellisuudessa tarkoitetulle vastaanottajalle päätyneistä kirjeistä ei ole. Vastauksia kyselyyn saatiin 567 kappaletta, joten lähetettyjen viestien määrästä laskettuna vastauksia kertyi 48%. Kirjepostikutsujen yhteydessä ei tällä kertaa tarjottu mahdollisuutta vastata paperilomakkeella, vaan kaikki vastaukset pyydettiin tekemään nettilomakkeen kautta. Tämä on voinut vaikuttaa vastausaktii- 5
5 visuuteen vähentävästi esimerkiksi niin, että kirjeitse lähetetty kutsu ei innosta heti vastaamaan, ellei internet-yhteydellä varustettua tietokonetta ole heti käsillä. Tällöin kutsu voi joko unohtua tai jäädä tarkoituksella vastaamatta, mikäli erikseen vastaamaan meneminen koetaan vaikeaksi. Edellisessä selvityksessä kolme vuotta aiemmin oli kaikille lähetetty vastauslomake paperisena, ja tarjottu samalla saateviestissä vastaajalle vaihtoehtoista mahdollisuutta vastata sähköisellä lomakkeella internetissä. Sähköinen lomake oli samalla tapaa kuin tässä selvityksessä suojattu salasanalla. Kaikista vastauksista edellisellä kertaa oli 10% vastannut sähköisesti ja 90% paperilomakkeella, joten havainnot luovat käsitystä, että kirjeitse lähetetty kutsu vastata sähköiseen lomakkeeseen tuottaa selvästi pienemmän vastausaktiivisuuden kuin sähköpostiin lähetetty suora vastauslinkki. Pelkästään sähköpostitse lähetettävien internet-kyselykutsujen kautta on eri kyselyissä varsin yleisesti päädytty runsaan 40% vastausaktiivisuuteen toimivaan sähköpostilaatikkoon saakka päätyneiden viestien määrästä laskettuna. 2 Vastaajien taustatiedot tiedot Kyselyyn vastasi 567 henkilöä, joista oikeustieteen kandidaatteja oli 78 prosenttia ja maistereita 22 prosenttia. Helsingin yliopistosta valmistuneiden edustus oli aineistossa aiempaan selvitykseen verrattuna pienempi, joskin edelleen lähes puolet (47 %) vastanneista (ks. taulukko 1). Turun ja Lapin yliopistoista vastaajia oli aiempaa enemmän, Helsingin yliopiston Vaasassa järjestettävässä koulutuksessa opiskelleiden määrä oli pieni ja suunnilleen samanmoinen kuin aiemmassakin selvityksessä. Tutkimus päätettiin tällä kertaa keskittää maisteritasoiseen koulutukseen osallistuneisiin, eikä kyselyä lähetetty oikeusnotaarin tutkinnon suorittaneille. Oikeusnotaarien määrä on varsin pieni, joten kattava vertailu on mielekkäämpää maisteritasoisen koulutuksen sisällä. Åbo Akademista valmistutaan juuri oikeusnotaarin tutkintoon, joten sieltä ei vastaajia tällä kertaa ollut lainkaan. Taulukk aulukko 1. Valmistuneet yliopistoittain 62 prosenttia vastaajista oli naisia. Suomen yliopistoja koskevan KOTA- tietokannan mukaan vuosina tutkinnon suorittaneista naisia oli 59%. Tältä osin otos edustaa perusjoukkoa hyvin, Valtaosan (93 %) äidinkieli oli suomi. Suurimmalla osalla kyselyyn vastanneista ei ollut lapsia, perheellisiä oli 95 eli 17 prosenttia vastaajista. Yksi- (60 %) ja kaksilapsiset (30 %) perheet olivat yleisimpiä. Vastaajat olivat keskimäärin 30-vuotiaita nuorimman vastaajan oltua 23- ja vanhimman 63-vuotias. 65 prosenttia vastaajista kuului vuotiaiden ja 22 prosenttia vuotiaiden ikäryhmään. Tätä vanhempia oli yhdeksän prosenttia aineistosta. 25-vuotiaita tai nuorempia oli neljä prosenttia. Suomen Lakimiesliittoon kuuluvien osuus vastaajista oli noussut edellisen selvityksen 79 prosentista 88 prosenttiin. Naisista liittoon kuului 89 prosenttia ja miehistä 88 prosenttia. Alle 25-vuotiaista liittoon kuului 83 prosenttia, kun edellisessä selvityksessä niin oli vain 66 prosentin kohdalla. Eniten liittoon kuuluvia (93 %) oli vuotiaiden ikäryhmässä. Opiskelijajärjestötoimintaan oli aktiivisesti osallistunut 17 prosenttia vastaajista, mutta yleisintä oli kuitenkin olla osallistumatta (54 %). Miehet olivat naisia aavistuksen aktiivisempia; heistä opiskelijajärjestöissä oli aktiivisesti toiminut 19 prosenttia ja naisista 16 prosenttia. Edellisessä selvityksessä luvut olivat toisen suuntaiset; silloin miehiä oli aktiivisten joukossa kolmisen prosenttia naisia vähemmän. Kaikissa muissa paitsi yli 35-vuotiaiden ikäryhmässä vastaajista prosenttia on ollut opiskelija aktiiveja. Aktiivisimpia ovat olleet Turun yliopistossa opiskelleet, joista 47 prosenttia on ollut vähintään jonkin verran toiminnassa mukana. Lapissa aktiivisuus on pienintä; 72 prosenttia siellä opiskelleista ei ole ottanut osaa järjestötoimintaan lainkaan siinä missä muiden yliopistojen kohdalla luku on noin puolet opiskelijoista. 6
6 3 Maantieteellinen sijoittuminen Suurin osa vastaajista työskentelee tai asuu edelleen Uudellamaalla ja muutoinkin alueellinen jakauma on samantyyppinen kuin aiemmassa selvityksessä. Uutena muuttujana mukana on ulkomaat, jossa on ilmoittanut asuvansa 10 vastaajaa eli 2 prosenttia aineistosta. Afganistania lukuun ottamatta kaikki mainitut olivat Euroopan maita, yleisimpänä niistä erottui Belgia (4 kpl). Taulukk aulukko o 2. Oikeustieteilijöiden maantieteellinen sijainti Se, missä yliopistossa on opiskellut, vaikuttaa voimakkaasti valmistumisen jälkeiseen alueelliseen sijoittumiseen. Kaikista vastaajista pääosa, 64% on työllistynyt Uudellemaalle. Osuus on suuri kaikista yliopistoista valmistuneiden osalta; Helsingin yliopistosta valmistuneista peräti 86%, HY:n Vaasan koulutuksesta 73%, Turusta 45% ja Lapin yliopistostakin 40%. Turun yliopistosta valmistuneista 28% on työllistynyt Varsinais-Suomeen, mikä kuitenkin vastaa 96% kaikista Varsinais-Suomeen työllistyneistä. Samaten Lapin yliopistosta valmistuneista 10% on työllistynyt Lappiin ja 15% Pohjois-Pohjanmaalle, mutta nämä luvut edustavat 93% ja täyttä 100% vastaaviin maakuntiin työllistyneistä; toisin sanoin vain yksi tämän kyselyn vastaajista, joka on työllistynyt Lappiin tai Pohjois-Pohjanmaalle, tulee muusta kuin Lapin yliopistosta. Uudellemaalle ja Varsinais-Suomeen työllistyneitä on valtaosa kaikista vastaajista. Muiden maakuntien osalta työllistyneiden osuudet ovat verraten pieniä. Niissä kuitenkin Turun ja Lapin yliopistoista valmistuneet ovat useimmiten yliedustettuina Helsingin yliopistosta valmistuneisiin nähden. Maantieteellisen sijoittumisen taulukko kuvaa työpaikkojen keskittymistä Uudellemaalle ja suurimpiin kaupunkeihin. Tämän lisäksi se kertoo jonkintasoisesta paikkauskollisuudesta; kaikista yliopistoista on työllistytty lähimaakuntiin varsin selvästi kauempana sijaitsevista yliopistoista valmistuneita useammin. 7
7 4 Yliopisto opinnot 4.1 Opiskeluajat Kaikkien kyselyyn vastanneiden keskimääräinen valmistumisaika oli 5,8 vuotta. Luku on sama myös sukupuolen mukaan tarkasteltuna, mikä tarkoittaa, että edelliseen selvitykseen verrattuna miesten opiskeluajat ovat hivenen pidentyneet (ennen 5,6 v., nyt 5,8 v.). 15 prosenttia vastaajista oli saanut tutkintonsa valmiiksi neljässä vuodessa tai sitä nopeammin. Neljästä kuuteen vuotta opiskelleita oli 57 prosenttia aineistosta. Kuudesta kahdeksaan vuotta oli opiskellut 19 prosenttia ja sitä pidempään 9 prosenttia vastaajista. Erot edelliseen selvitykseen eivät ole suuria; neljästä kuuteen vuotta opiskelleiden määrä on vähentynyt kaksi prosenttiyksikköä, josta prosenttiyksikön lisä on siirtynyt kumpaankin pisimpään opiskelleiden ryhmistä. Yliopistoittain tarkasteltuna opiskeluajat ovat Lapissa aiempaan verrattuna lyhentyneet, ja Turussa sekä Helsingissä pysyneet suunnilleen samoina. Vaasassa(HY) opiskeluajat ovat yleensä ottaen muita lyhyempiä, mutta nyt jakaumaan vaikuttaa jo yksi muita pidempään (yli 8 vuotta) opiskellut henkilö, koska yksiköstä valmistuneiden määrä on pieni. Tätä ryhmää ei Vaasan/HY kohdalla aiemmassa selvityksessä ollut ollenkaan. Kuten aiemmin on jo käynyt ilmi, Åbo Akademista valmistuneita ei vastaajien joukossa ollut tällä kerralla lainkaan. Lapista valmistutaan edelleen nopeammin kuin muista oikeustieteellistä koulutusta antavista yliopistoista. Valmistumisajan mediaani on Lapissa 5 vuotta, kun se Turussa ja Vaasassa/HY on 5,5 vuotta ja Helsingissä 6 vuotta. Tutkinnon suorittamiseen käytetyn ajan keskihajonta on pienin Turussa (1,6) ja suurin Vaasassa (2,4). Kun Vaasa/HY pienen vastaajajoukkonsa perusteella jätetään huomiotta, vaihtelevat tutkinnon suorittamispituudet eniten Helsingissä (1,8). 4.2 Opintojen viivästymisen syyt 36 prosenttia vastaajista ei katso opintojensa viivästyneen. Luku on laskenut yhdeksällä prosenttiyksiköllä edelliskerran 45 prosentista. Kääntäen voidaan siis laskea, että 64 prosenttia vuosina
8 valmistuneista katsoo opintojensa viivästyneen, vaikka keskimääräinen tutkinnon suorittamisaika (5,8 v.) vastanneiden keskuudessa onkin hitusen alle maan kuuden vuoden keskiarvon (OPM 2006, 26). Viivästymisen tuntu luonnollisesti lisääntyy, mitä pidempään opinnot ovat kestäneet. Kolme neljästä tutkintonsa neljässä vuodessa tai sitä nopeammin suorittaneesta on mielestään valmistunut ajallaan. Neljästä kuuteen vuotta opiskelleista jo yli puolet eli 58 prosenttia on sitä mieltä, että heidän opintonsa ovat viivästyneet ja yli kuusi vuotta opiskelleista niin ajattelee lähes kaikki (97 % / 98 %). Opintojen viivästymiseen vaikuttaneita syitä oli mahdollista valita yhdestä kolmeen, joten alla olevassa taulukossa esitettyjen prosenttilukujen summa on suurempi kuin sata. Luvut on laskettu samalla tavalla kuin edellisessäkin selvityksessä, jotta ne olisivat keskenään vertailukelpoisia. Opintojen viivästymisen syyt olivat painotuksiltaan täsmälleen samat kuin edelliselläkin kartoituskerralla. Eniten opintojen viivästymiseen on vaikuttanut työskentely koko- tai osa aikaisesti. Seuraavaksi eniten vaikutusta on ollut ulkomailla opiskelulla, tutkielman viivästymisellä sekä opiskelumotivaation puutteella. Vähäisempiä syitä ovat olleet opiskelu muussa oppilaitoksessa, harrastukset, epävarmuus työllistymisestä, vanhempainloma, varusmies- tai siviilipalvelus sekä sairaus. Yleisin kohdassa Muu mainittu viivästymissyy oli opiskelijajärjestötoiminta (13 kpl). Sen lisäksi useampia mainintoja olivat keränneet perhesyyt (8 kpl), opintojen organisointi tai ohjaus yliopiston puolelta (6 kpl), taloudelliset tekijät (5 kpl) sekä muutto pois opiskelupaikkakunnalta (5 kpl). Eri ryhmiin kuuluneet kommentit olivat esimerkiksi seuraavanlaisia: Ainejärjestöaktiivisuus, Sairastuminen perheessä, Opinto ohjauksen ja kontrollin puute opintojen alussa, Pakko työskennellä, jotta rahat riittäisivät elämiseen sekä Paikkakunnan vaihdos. Syiden keskinäisessä vertailussa on löydettävissä yhteys tutkielman viivästymisen, opiskelumotivaation puutteen sekä työllistymisen epävarmuuden kanssa (p=.000). Sama havainto tehtiin edellisessäkin selvityksessä. Voidaan siis ajatella, että tutkielma viivästyy opiskelumotivaation puutteesta tai että työllisyysnäkymien hataruuden vuoksi tutkielman tekoa viivästetään tarkoituksella. Tutkielman tekeminen viivästyi myös kokopäivätöitä tehneillä (p=.000). Osa aikatöitä tehneet olivat muita useammin olleet opiskelemassa ulkomailla (p=.000) ja varusmies- tai siviilipalvelukseen astuneilla opinnot olivat muita useammin viivästyneet muussa oppilaitoksessa opiskelun vuoksi (p=.000). 9
9 4.3 Muu koulutus Viidenneksellä kyselyyn vastanneista oli oikeustieteellisen tutkinnon lisäksi jokin muu koulutus ja 17 prosenttia oli sellaiseen opiskelemassa. Muun koulutuksen käyneiden tai siihen osallistuvien 37 prosentin osuus on samansuuruinen kuin edellisessäkin selvityksessä. Yleisimmin suoritettuja tutkintoja olivat taloustieteenalan tutkinnot, KTM/Ekonomi oli suoritettuna 8%:lla muun koulutuksen käyneistä, ja merkonomin tai tradenomin tutkinto 10%:lla. Muu tutkinto -luokka oli varsin suuri, näiksi muiksi tutkinnoiksi mainittiin yleisimmin filosofian maisteri (7 kpl) ja hallintotieteen maisteri (7 kpl). Joitakin mainintoja keräsivät esimerkiksi poliisi, sairaanhoitaja tai vartija. Selkein ero sukupuolten välillä oli edelleen tradenomin / merkonomin tutkinnon suorittaneissa, jonka naisista on suorittanut 16 prosenttia muun koulutuksen päättäneistä ja miehistä vain 3 prosenttia. Suurimman yksittäisen ryhmän kysymykseen vastanneista muodostivat ne, joilla muu koulutus oli edelleen kesken. Kysymyksessä ei pyydetty ottamaan kantaa siihen, missä vaiheessa muut opinnot olivat, tai oliko vastaaja aikeissa suorittaa puheena olevan koulutuksen loppuun. Näistä keskeneräisistä koulutuksista suurin osuus, 48%, oli KTM-tutkintoja. Seuraavaksi yleisimmän, FM-tutkinnon osuus oli 16%. Valtiotieteen tai yhteiskuntatieteen maisterin tutkinnot muodostivat yhteensä 7% näistä keskeneräisistä tutkinnoista, hallintotieteen maisterin 6% ja DI-tutkinto 5%, 5 Auskultointi Kaikista kyselyyn vastanneista 17 prosenttia on auskultoinut ja 12 prosenttia auskultoi kyselyhetkellä. Noin neljännes (24 %) vastanneista ei ole lainkaan kiinnostunut auskultoinnista, kun noin puolet (47 %) aikoo tai olisi siitä kiinnostunut. Naisista auskultoineita on 18 prosenttia ja miehistä 16 prosenttia. Auskultoineiden määrä on edellisestä selvityskerrasta laskenut parilla prosenttiyksiköllä ja erityisesti miesten aktiivisuus asian suhteen on vähentynyt; vuosina valmistuneista miehistä 21 prosenttia oli auskultoinut. Naiset ovatkin miehiä hieman kiinnostuneempia auskultoinnista ja aktiivisempia sitä suorittamaan. Miehistä 28 prosenttia ja naisista 22 prosenttia ei ole auskultoinut eikä ole siitä myöskään kiinnostunut. 10
10 Auskultointi näyttää yleistyvän ajan myötä; mitä kauemmin valmistumisesta on, sitä todennäköisempää on, että vastaaja on auskultoinut. Se on luonnollista auskultoinnin keston (vuosi) huomioiden. Nyt saatu jakauma auskultoineista valmistumisvuoden mukaan muistuttaa hyvin paljon vuosina valmistuneiden jakaumaa. Silloinkin eniten auskultoineita oli ensimmäisenä kartoitusvuonna valmistuneissa ja vähiten viimeisenä kartoitusvuonna valmistuneissa. Auskultoimattomien tai siitä kiinnostumattomien määrä näyttää vakiintuneen noin neljännekseen valmistuneista. 6 Opintojen aikainen työhistoria 6.1 Opintojen aikainen työskentely Säännöllinen lukukausien aikainen ja lähes tai koko opiskeluajan kestänyt työnteko on aiempaan verrattuna jonkin verran lisääntynyt. Siinä missä edellisessä selvityksessä koko opiskeluaikansa töissä oli käynyt 30 prosenttia vastaajista, nyt vastaava osuus oli 37 prosenttia. Osan opiskeluaikaa kestävä säännöllinen työnteko sen sijaan on vähentynyt 35 prosentista 30 prosenttiin. Muut ryhmät ovat lähestulkoon samansuuruiset kuin aiemmassakin selvityksessä. 11
11 Edellisessä selvityksessä naiset työskentelivät miehiä säännöllisemmin erityisesti koko opiskeluaikaa koskevassa ryhmässä, mutta kuten muustakin työkokemusta selvittävästä aineistosta nyt käy ilmi, miehet ovat kasvattaneet työssäkäyntiään roimasti. Siinä missä vain neljännes miehistä työskenteli aiemmin säännöllisesti lähes tai koko opiskeluajan, on säännöllisesti työtä tekevien määrä nyt 40 prosenttia. Naisista samaan ryhmään kuuluu 35 prosenttia (ennen 38 %). Sukupuolierot ovat siis tasoittuneet, ja esimerkiksi ainoastaan kesäisin tai satunnaisesti työskennelleiden ryhmissä naisia ja miehiä on nyt melko tasaisessa suhteessa. Töissä käymättömyys on harvinaista; naisista 2,3 prosenttia ja miehistä 3,3 prosenttia ei ole opiskeluaikanaan työskennellyt ollenkaan. 6.2 Koulutusalan työkokemus Opiskeluaikanaan oman alansa kokopäivätöissä oli ollut 66 prosenttia vastaajista ja osa-aikatyössä 37 prosenttia vastaajista. 14 prosenttia ei ollut tehnyt oman alansa töitä ollenkaan. 12
12 Kuten jo edeltä on käynyt ilmi, koulutusta vastaavan kokopäivätyön määrä on lisääntynyt edellisestä kartoituskerrasta. Se näkyy myös ajallisessa tarkastelussa. Siinä missä yli vuoden kokopäivätöitä tehneitä oli aiemmin 27 prosenttia, on heitä nyt 34 prosenttia aineistosta. Keskimäärin kokopäiväiseen työntekoon on opiskeluaikana käytetty 13,8 kuukautta (md 10 kk). Eniten muutoksia on tapahtunut miesten kohdalla. Kun miehistä 46 prosenttia oli edellisessä selvityksessä tehnyt koulutustaan vastaavaa työtä enintään puoli vuotta, on vastaava luku nyt vain 28 prosenttia. Miesten työntekoon käyttämän ajan keskiarvo onkin noussut kahdella kuukaudella 15,8 kuukauteen ja mediaani peräti viidellä kuukaudella tasan vuoteen. Naisten työnteon määrä on pysynyt edelliseen kartoitukseen verrattuna suunnilleen samana keskiarvon ollessa 12,6 kuukautta (ennen 12,8 kk). Eniten kokopäivätöitä on tehty Helsingin yliopistossa (ka 17,6 kk) ja ero muihin näyttää vain kasvavan. Turussa opiskelleet tekivät kokopäivätöitä hieman vähemmän kuin ennen (12,8 kk / 11 kk), mutta Lapissa, jossa työn saanti on perinteisesti ollut muita maakuntia vaikeampaa, työnteon määrä oli hieman noussut (8,5 kk / 9,4 kk). Suurinta nousu oli kuitenkin Helsingissä, jossa töitä oli tehty kaksi kuukautta aiempaa pidempään. Vaasassa töitä oli tehty keskimäärin 15,6 kuukautta, mutta koska vastaajamäärät kyseisestä yksiköstä ovat pieniä, eivät luvut ole erityisen vertailukelpoisia. 13
13 7 Vasta astavalmistuneiden almistuneiden työnhak önhakupr uprosessi 7.1 Työnhaun kesto Yli puolet vastaajista työllistyi heti valmistuttuaan. Noin neljännes haki töitä enintään kaksi kuukautta ja joka kymmenes kahdesta neljään kuukautta. Neljästä kuuteen kuukautta töitä haki kuusi prosenttia vastaajista. Kauemmin kuin puoli vuotta ensimmäisen työpaikan löytymiseen meni yhteensä kuudella prosentilla vastaajista. Luvut ovat jokaisessa ryhmässä samansuuntaiset kuin edelliselläkin tutkimuskerralla. Työnhakuajat eivät siis ole merkittävästi lyhentyneet tai pidentyneet. Valmistumisvuosittain tarkasteltuna nopeimmin ovat työllistyneet 2004 valmistuneet. Heistä 60 prosenttia on saanut töitä heti valmistuttuaan kun vuonna 2005 valmistuneista heti töitä sai 55 prosenttia. Vuonna 2006 luku oli 58 prosenttia. Sukupuolen mukaan tarkasteltuna erot työllistymisessä eivät ole merkittäviä; naisista heti on työllistynyt 58 prosenttia ja miehistä 57 prosenttia. Työnhakuajat ovat muutoinkin kummallakin sukupuolella lähes samanmittaisia. Kaikista vastaajista kahdessa kuukaudessa tai nopeammin on työllistynyt 76 prosenttia. Ajan myötä nopeasti työllistyneiden määrä näyttää hivenen laskeneen. Suomen Lakimiesliiton vuoden 2001 selvitykseen vastanneista 82 prosenttia oli löytänyt töitä kahdessa kuukaudessa tai nopeammin, kun luku vuoden 2004selvityksessä oli 79 prosenttia ja nyt siis 76 prosenttia. 14
14 Työpaikan hakuun käytetty aika oli yhteydessä siihen, mistä yliopistosta vastaaja oli valmistunut. Helsingin yliopistosta valmistuneista 66% oli saanut heti töitä, HY:n Vaasassa järjestettävästä koulutuksesta jopa hieman useampi, mutta sieltä valmistuneiden määrä oli varsin pieni, mikä vaikeuttaa vertailua. Turusta valmistuneista heti työllistyneiden osuus oli 53% ja Lapista 44%. Pääosin kyse Helsingin erossa Turkuun ja Lappiin on lyhyessä, korkeintaan 2kk tai 2kk-4kk kestäneestä työnhaussa, jotka ovat yleisempiä Turusta ja Lapista valmistuneilla. Yli 4kk kestäneessä työnhaussa ero näkyy yhä, mutta ei ole enää aivan yhtä suuri (Helsinki 11%, Turku 16% ja Lappi 13%). Erityisesti Lapista on heti työllistyneiden osuuteen nähden työllistytty erittäin usein neljän kuukauden kuluessa valmistumisesta. Ero työnhaun kestossa selittynee työpaikkojen maantieteellisellä sijainnilla; Uudellamaalla työpaikkoja on enemmän. Näin ollen Helsingistä valmistuvalla paikka on useammin valmiina heti valmistuessa, kun Turusta ja erityisesti Lapista valmistuneet muuttavat useammin työn perässä. Tällöin työnhaku ja aloittaminen luonnollisesti kestää jonkin verran pidempään. Turun ja Lapin keskinäinen ero voi osaltaan johtua siitä, että Lapista valmistuneista 90% oli muuttanut muualle, mutta Turusta valmistuneista kuitenkin reilu neljännes työllistynyt Varsinais-Suomeen. Turusta valmistuneiden jonkin verran paremmat työmahdollisuudet kotimaakunnassa ovat mahdollisesti kannustaneet muuttohaluttomia etsimään työtä hieman pidempäänkin, kun Lapista valtaosalle on selvää, että muutto on edessä. 7.2 Tärk ärkeimmäk eimmäksi si koetut tekijät työnhaussa Akateeminen tutkinto, oma aktiivisuus ja tutkinnon antamat ammatilliset pätevyydet nähtiin edelleen tärkeimmiksi ensimmäisen työpaikan saamiseen vaikuttaneiksi tekijöiksi. Sen sijaan opiskelun kestolla tai opintomenestyksellä ei nähty olevan juuri lainkaan vaikutusta ensimmäisen työpaikan saamiseen. Huomionarvoista on, että vain 36 prosenttia vastaajista oli mielestään valmistunut ajallaan. Heistäkin kolme neljästä koki, ettei opintojen kestolla ollut työhaun kannalta juuri tai lainkaan merkitystä. 15
15 Muut tekijät oli aiemmin arvioitu neljänneksi tärkeimmäksi tekijäksi työnhaussa, nyt ne olivat seitsemännellä sijalla 17 prosenttiyksikköä vähäisemmällä kannatuksella kuin ennen. Muita tekijöitä piti erittäin tärkeänä yhteensä 43 henkilöä ja niistä yleisimpinä mainittiin aiempi työskentely samassa paikassa (13 kpl), henkilökohtaiset suhteet (11 kpl) sekä erilaiset omaan persoonaan, harrastuksiin tai motivoituneisuuteen liittyvät asiat. Sukupuolen oli edellisessä selvityksessä havaittu olevan yhteydessä merkittävinä pidettyihin tekijöihin niin, että naiset pitivät mm. muuta kuin oman alan työkokemusta miehiä useammin tärkeänä työnhaun kannalta. Käsillä olevassa selvityksessä ei sukupuolen mukaan vastaavia merkitseviä eroja havaittu. 7.3 Miten ensimmäinen työpaikka on saatu? Ensimmäinen työpaikka saadaan useimmin samalta työnantajalta, jonka palveluksessa on työskennelty opiskeluaikanakin (33 %). Naiset työllistyvät saman työnantajan palvelukseen hieman useammin kuin miehet (33 %/29 %). Toiseksi tärkein kanava on oma aloitteinen yhteydenotto työnantajiin (20 %), jota miehet käyttävät hitusen naisia enemmän (20 %/18 %). Edelliseen selvitykseen nähden internetin merkitys työn saamisessa on kasvanut peräti seitsemällä prosenttiyksiköllä sen ollessa nyt kuudennen sijaan kolmanneksi yleisin kanava ensimmäisen työpaikan saamisessa. Henkilökohtaisten suhteiden merkitys on vuosiin nähden vähentynyt neljällä prosenttiyksiköllä nykyiseen kahdeksaan prosenttiin. Miehille suhteiden merkitys on edelleen suurempi kuin naisille (10 %/7 %). 16
16 Muutoin luvut ovat samansuuntaisia kuin edellisessäkin selvityksessä, mikä merkitsee, ettei työpaikan saaminen erilaisten rekrytointipalveluiden ja työnvälitysten kautta ole kovin yleistä. Oma yritys on ollut ensimmäinen työpaikka vain noin yhdelle prosentille vastaajista. Muuta kuin vaihtoehdoissa ilmoitettua kautta työtä oli löytänyt kolme prosenttia vastaajista. Näistä muista kanavista yleisimpiä olivat harjoittelu (6 kpl), työelämävalmennus (4 kpl) ja professorin välityksellä tapahtunut työnsaanti (3 kpl). Ikäryhmittäin tarkasteltuna työnhakukanavat vaihtelevat jonkin verran. Kyse voi olla myös siitä, että tietynikäisiin kiinnitetään toisissa kanavissa enemmän huomiota kuin toisissa. Esimerkiksi lehtiilmoituksen kautta työpaikan on yli 35-vuotiaista löytänyt 10 prosenttia siinä missä vuotiaista niin on tehnyt kuusi prosenttia. Internetin välityksellä ensimmäisen työpaikan on löytänyt 13 prosenttia vuotiaista, kun yli 35-vuotiaista niin on tehnyt vain kuusi prosenttia. Oma-aloitteinen yhteydenotto on ollut toimivinta alle 25-vuotiaiden ryhmässä, johon kuuluneista 46 prosenttia on löytänyt työtä itsenäisen aloitteen kautta. Yli 35-vuotiaista niin on tehnyt 10 prosenttia. 17
17 8 Ensimmäinen valmistumisen jälkeinen työsuhde 8.1 Työnantaja Valtio, asianajotoimisto sekä yritys olivat kolme yleisintä ensimmäistä työnantajaa vuosina ja suunta on sama vuosina valmistuneidenkin kohdalla. Valtion osuus on kuitenkin laskenut viidellä prosenttiyksiköllä ja asianajotoimistoon sekä yritykseen työllistyneiden määrä kasvanut kahdesta kolmeen prosenttiyksiköllä. Rahoitus- ja vakuutuslaitokseen sekä järjestöön on jokaiseen työllistynyt viisi prosenttia valmistuneista. Kirkkoon tai Euroopan unioniin työllistyneiden määrä jää edelleen hyvin pieneksi eikä tahoja tästä syystä ole ilmoitettu alla olevassa kaaviossa. Kumpaankin oli työllistynyt vain yksi henkilö, mikä tarkoittaa 0,2 prosenttia aineistosta. Muista kuin vaihtoehdoissa mainituista työnantajista yleisin oli yliopisto yhteensä kymmenellä maininnalla. Muita työnantajia olivat lisäksi esimerkiksi vieras valtio ja yksityinen oppilaitos. Sukupuolen mukaan tarkasteltuna erot ensimmäisissä työnantajissa ovat pieniä ja edelliseen selvitykseen verrattuna kaventuneet. Miehet kyllä työllistyvät edelleen naisia useammin asianajotoimistoon, mutta ero on aiemman seitsemän prosenttiyksikön sijaan nyt vain kolme prosenttiyksikköä (23 %/19 %). Yrityksen palvelukseen naiset työllistyivät tällä kertaa miehiä useammin (13 %/11 %). Muiden työnantajien suhteen erot ovat vain prosenttiyksikön luokkaa. Opiskeluaikaisen työnteon havaittiin olevan jossain määrin yhteydessä työnantajan sektoriin. Ne, jotka olivat olleet opiskeluaikanaan töissä lukukausienkin aikana lähes koko opiskeluajan, työllistyivät muita useammin mm. asianajotoimistoihin (29,5% vs. 15,6% muista), vakuutuslaitoksiin (9,5% vs. 3,1%) ja rahoituslaitoksiin (7,4% / 4,4%), mutta selvästi muita harvemmin valtion palvelukseen (28,4% vs. 50,3% muista). 8.2 Ensimmäisen työsuhteen laatu Valmistumisensa jälkeen työllistymättömien määrä on vähentynyt edellisestä selvityskerrasta neljä prosenttiyksikköä. Kun töitä saamattomien määrä edellisessä selvityksessä oli kuusi prosenttia aineistosta, on heitä nyt vain kaksi prosenttia. Myös töitä hakemattomien määrä on vähentynyt yhdellä 18
18 prosenttiyksiköllä. Ensimmäiset työsuhteet ovat edelleen kuitenkin luonteeltaan useimmin määräaikaisia, kokoaikaisia ja koulutusta vastaavia. Toisaalta pysyvään, kokoaikaiseen ja koulutusta vastaavaan työsuhteeseen heti valmistumisensa jälkeen päässeiden määrä on noussut viidellä prosenttiyksiköllä edelliskerrasta. Nyt luku on 27 prosenttia aineistosta. Kohdassa Muu mainittiin yleisimmin osittain koulutusta vastaavat tehtävät (3 kpl), auskultointi (3 kpl) sekä työelämävalmennus (3 kpl). Pysyvät, kokoaikaiset ja koulutusta vastaavat työsuhteet olivat miehillä naisia yleisempiä, ja naiset ajautuivat miehiä todennäköisemmin määräaikaisiin ja kokoaikaisiin tehtäviin, jotka eivät vastanneet heidän koulutustaan. Taulukk aulukko 3. Ensimmäisen työsuhteen laatu sukupuolen mukaan työelämässä olevien osalta Erot tehtävän luonteissa ovat kasvaneet edellisestä selvityksestä niin, että pysyvän, kokoaikaisen ja koulutusta vastaavan työn on miehistä saanut 11 prosenttiyksikköä naisia useampi, kun ero aiemmin oli vain kaksi prosenttiyksikköä. Myös määräaikaisten, kokoaikaisten ja koulutusta vastaamattomien tehtävien välillä on naisten kyseenalaiseksi eduksi kuuden prosenttiyksikön ero, kun se aiemmin oli vain kaksi prosenttiyksikköä. Kun tarkastellaan työelämään vielä kiinnittymättömien tilannetta, ovat kaikki töitä vielä hakemattomat naisia, mikä saattaa selittyä esimerkiksi perheen perustamisella. Töitä saamattomat jakautuvat tasaisesti miehiin ja naisiin. 19
19 Valmistumisvuosi oli yhteydessä työsuhteen laatuun siten, että vuonna 2006 valmistuneissa oli hieman enemmän niitä, jotka eivät olleet vielä saaneet tai hakeneet töitä valmistumisen jälkeen. Vuoden 2004 selvityksessä havaittiin, että aiemmin valmistuneet olivat olleet työllistyneet myöhemmin valmistuneita useammin ensimmäisessä työssään koulutusta vastaaviin tehtäviin. Tässä selvityksessä ei vastaavaa eroa havaita, vaan valmistumisvuodesta riippumatta noin 80% vastaajista ilmoittaa työllistyneensä ensimmäiseksi koulutusta vastaavaan työhön. 8.3 Työtehtävät Suurin osa eli 65 prosenttia vastaajista on ensimmäisessä valmistumisen jälkeisessä työpaikassaan toiminut kokonaan lakimiestehtävissä. Osittain lakimiestehtävissä on toiminut 19 prosenttia ja muissa tehtävissä 16 prosenttia vastaajista. Luvut ovat täsmälleen samat kuin edellisessä selvityksessä. Miehet ovat edelleen työllistyneet kokonaan lakimiestehtäviin useammin kuin naiset. Naisten kohdalla työskentely osittain lakimiestehtävissä on seitsemän prosenttiyksikön erolla miehiä yleisempää. Naisista 16 ja miehistä 14 prosenttia ei työskennellyt ensimmäisessä työpaikassaan lakimiestehtävässä. 20
20 Oikeustieteellinen tutkinto on ollut muodollisena pätevyysvaatimuksena työhön 61 prosentilla ja ylempi korkeakoulututkinto 12 prosentilla vastaajista. Kuitenkin noin viidenneksen työhön ei ole edellytetty korkeakoulututkintoa lainkaan. Verrattaessa pätevyysvaatimusta ensimmäisen työsuhteen laatuun havaitaan, että koulutustaan vastaavaan työhön katsoi työllistyneensä selvästi suurempi osuus, kuin ne, joiden työhön muodollisena pätevyysvaatimuksena oli ylempi korkeakoulututkinto, tahi erityisesti oikeustieteellinen tutkinto. Vastaavasti vain 15% katsoi, ettei työskennellyt lainkaan lakimiestehtävissä, vaikka 40% on työskennellyt työssä, johon ei ole edellytetty OTM/OTK-tutkintoa. Koulutusta vastaavia asiantuntijatehtäviä on siis vastaajille löytynyt varsin usein myös puhtaiden lakimiestehtävien ulkopuolelta. Kokonaan lakimiestehtävissä työskentely oli yleisintä asianajotoimistoihin, järjestöihin ja omaan yritykseen työllistyneiden kohdalla. Myös valtiolle työllistyneiden enemmistö oli lakimiestehtävissä. Muissa kuin lakimiestehtävissä työskentely oli yleisintä rahoitus- ja vakuutuslaitoksissa sekä muulla työnantajalla. Kaikissa kolmessa edellä mainittu osuus oli kasvanut edellisestä selvityksestä; vakuutuslaitoksissa 10-, rahoituslaitoksissa 12- ja muulla työnantajalla jopa 14 prosenttiyksiköllä. Muutosta oli tapahtunut sekä osittaisten että täysimittaisten lakimiestehtävien kustannuksella niin, että kun ennen rahoituslaitoksissa kokonaan lakimiestehtävissä työskenteli 54 prosenttia sinne työllistyneistä, oli vastaava osuus nyt vain 30 prosenttia. Vakuutuslaitoksissa kokonaan lakimiestehtävissä työskentelevien määrä oli puolestaan kasvanut 18 prosenttiyksiköllä, mikä samalla supisti osittain lakimiestehtävissä toimivien määrää. 21
21 Osittain tai ei lainkaan lakimiestehtävissä toimineilta tiedusteltiin lisäksi heidän tehtäväaluettaan. Osittain lakimiestehtävissä toimineille oli tyypillisintä toimia hallinnon alalla tai sihteerinä sekä jossakin muussa tarkemmin määrittelemättömässä tai alla oleviin kategorioihin sopimattomissa tehtävissä. Tällaisia muita kuvauksia olivat esimerkiksi trainee, toimihenkilö tai assistentti, joita nimensä perusteella voi olla lähes alalla kuin alalla. Painotukset alueiden välillä olivat edelliseen selvitykseen nähden samansuuntaisia. Huomattavaa tosin on, että miehistä sihteerin tehtävissä ei tällä kertaa ilmoittanut toimineensa yksikään, kun aiemmin heitä oli 13 prosenttia. Tehtävänkuvauksissa ei tällä kertaa esiintynyt myöskään pankkitoimihenkilöitä, rikostutkintaa tai tilintarkastusta. Taulukk aulukko 4. Osittain lakimiestehtävissä toimineiden tehtäväalueet sukupuolen mukaan Muissa kuin lakimiestehtävissä toimineille tyypillisintä oli olla korvauskäsittelijöinä tai opetuksen sekä tutkimuksen alalla ja muussa kuin alla oleviin kategorioihin mahtuvissa tehtävissä. Miehet toimivat naisia useammin opetus ja tutkimustehtävissä sekä perinnän parissa, naiset puolestaan verotuksessa. Aiemmin muissa kuin lakimiestehtävissä toimineet olivat muiden tehtävien lisäksi toimineet enimmäkseen verotuksessa ja sihteereinä. Muissa tehtävissä toimenkuvien kirjo oli laaja aina vartioupseerista ja toimittajasta postittajaan sekä laivasiivoojaan. 22
22 Taulukk aulukko o 5. Muissa kuin lakimiestehtävissä toimineiden tehtäväalueet sukupuolen mukaan 8.4 Palkka Vastaajien palkkatulot analysoitiin ensimmäisessä työpaikassaan kokoaikatyössä olleiden osalta. Menettely on sama kuin edellisessä, vuosina tutkinnon suorittaneita koskeneessa selvityksessä. Kokoaikatyössä olleiden bruttopalkat ensimmäisessä työpaikassaan olivat keskimäärin runsaat 2400 euroa. Mediaanipalkka ja keskiarvopalkka ovat olennaisesti samalla tasolla, mikä merkitsee sitä, että keskiluvut kuvaavat vastaajien ensimmäisissä työsuhteissaan saamia palkkoja kohtuullisen hyvin. Usein palkkatilastoissa pienenkin vähemmistön selkeästi muista poikkeavan korkeat tai matalat palkat vaikuttavat keskiarvoon. Vastaajien palkkojen jakaumaa tarkasteltaessa havaitaan, että puolella kokoaikatyöstä olleista palkka oli sijoittunut 1800 ja 2900 euron välille. Palkat olivat nousseet edellisestä selvityksestä. Keskiarvopalkka kaikkien osalta oli noussut 12% ja mediaanipalkka 20%. Tämä kuvastaa sitä, että palkkojen jakauma on samalla tasoittunut niin, että korkeimmat palkat olivat nousseet keskimäärin vähemmän kuin keskitasoiset ja sitä matalammat. Palkkojen nousu on ollut hieman nopeampaa kuin Lakimiesliiton palkkasuosituksen kehitys; havaitaan, että tässä selvityksessä runsas 23% oli saanut valmistumisvuotensa palkkasuosituksen mukaista palkkaa. Osuus on selvästi noussut edellisen selvityksen 18%:sta. Vuonna 2005 valmistuneista toisaalta vuotta 2006 suurempi osuus sai suosituksen mukaista palkkaa ensimmäisessä työsuhteessaan valmistumisen jälkeen. Sukupuolten välillä oli bruttopalkoissa jonkin verran eroa. Naisten keskiarvopalkka oli 2382 ja miesten 2504 euroa. Vastaavat mediaanipalkat ovat 2350 ja 2500 euroa. Keskipalkkojen erot ovat jonkin verran nousseet edellisestä selvityksestä. Keskiarvopalkoissa ero on nyt 122 euroa, kun se edellisessä selvityksessä oli 80 euroa, samoin mediaanien ero on noussut edellisen selvityksen sadasta eurosta 150:een. Tämä havainto vaikuttaisi olevan yhteydessä siihen, että tässä selvityksessä havaittiin myös opiskeluaikaisen oman alan työkokemuksen määrän lisääntyneen miesten osalta selvästi, kun naisilla vastaava määrä oli pysynyt jotakuinkin samalla tasolla edellisen selvityksen kanssa. Toisaalta on havaittu opiskeluaikaisen oman alan työkokemuksen lisääntymisen vaikuttavan suotuisasti palkkoihin ja työllistymiseen. Vastaajan ikä on myös selvästi yhteydessä ensimmäisen työsuhteen palkkaan. Tämä havainto on sama kuin edellisessä selvityksessä. Ilmiön nähdään myös olevan yhteydessä työkokemuksen määrään, joka 23
23 on vanhemmilla suurempi kuin nuoremmilla. Tässä selvityksessä nuorin ikäluokka, korkeintaan 25- vuotiaat, oli saanut valmistumisen jälkeen ensimmäisessä työpaikassaan keskimäärin 2142 euron kuukausipalkkaa, vuotiailla keskiarvo oli 2388 euroa, vuotiailla 2429 euroa ja yli 35-vuotiaiden osalta 2894 euroa. Eri työnantajasektoreilla palkat vaihtelivat huomattavasti. Korkeimmat keskipalkat oli järjestöihin (keskiarvo 2875, mediaani 2900 ) ja asianajotoimistoihin tai vastaaviin (keskiarvo 2731, mediaani 2800 ) työllistyneillä. Valtion palkat olivat muita sektoreita matalammat (keskiarvo 2155, mediaani 1950 ). Tälle välille sijoittuivat yrityksiin (keskiarvo 2675 ), vakuutuslaitoksiin (2614 ), rahoituslaitoksiin (2528 ) ja kuntiin (2371 ) työllistyneet vastaajat. Toisaalta tilastoa tulkittaessa on otettava huomioon aiemmin tehty havainto (kts luku 7.1) siitä, että valtiolle työllistyneet olivat olleet selvästi muita harvemmin lähes koko opiskeluaikansa töissä myös lukukausien aikana, kun taas asianajotoimistoihin työllistyneet selvästi muita useammin. Opiskeluaikana kerätyn työkokemuksen voidaan nähdä vaikuttavan ensimmäisen valmistumisen jälkeisen työsuhteen palkkaan. 24
24 Vastaajat jaettiin palkkaluokkiin niin, että luokkarajat määräytyivät kokoaikatyössä olleiden tuloneljännesten mukaan. Tällöin jokaiseen palkkaluokkaan kuuluu yhtä paljon vastaajia; matalin luokka vastaa alinta tuloneljännestä ja korkein ylintä jne. Tarkat euromääräiset luokkarajat näkyvät oheisesta kuviosta x, joka esittää vastaajien sijoittumisen eri tuloluokkiin työnantajan sektorin mukaan. Kuvio todentaa edellä tehtyä havaintoa työnantajasektorin yhteydestä palkkatasoon. Havaitaan, että järjestöissä ja asianajotoimistoissa työskennelleistä liki puolet kuuluu ylimpään tuloluokkaan, kun taas alimpaan tuloneljännekseen 12% asianajotoimistoissa ja vain 4% järjestöissä työskennelleistä. Valtiolla työskennelleistä 42% sijoittui alimpaan tuloneljännekseen ja yhteensä 71% kahteen alimpaan luokkaan. Valtion palveluksessa olleista 10% sai korkeimpaan neljännekseen sijoittuvia palkkoja. Palkkaluokkiin sijoittumista työsuhteen tyypin mukaan tarkasteltiin myös edellä esitellyllä luokkajaolla. Työsuhteen tyyppiä arvioitiin toisaalta sen mukaan, oliko työsuhde pysyvä vai määräaikainen ja toisaalta sen mukaan, ilmoittiko vastaaja työn vastanneen koulutusta vai ei. Molemmilla tarkastelluilla tekijöillä on selvä yhteys palkkatasoon. Pysyvässä koulutusta vastaavassa työssä olleista 58% sijoittui ylimpään tuloneljännekseen ja vain 16% kahteen alimpaan luokkaan yhteensä. Alimpaan tuloneljän- 25
25 nekseen kuului vain 5%. Työsuhteen pysyvyydellä oli vahva yhteys palkkaan, sillä pysyvässä, ei koulutusta vastaavassa työssä olleista myös 35% sijoittui ylimpään tuloneljännekseen ja 8% alimpaan. Määräaikaisissa työsuhteissa olleilla palkkataso oli vastaavasti matalampi. Koulutusta vastaavassa, määräaikaisessa työssä olleista 35% sijoittui alimpaan ja 11% ylimpään tuloneljännekseen. Niistä, joiden työ oli määräaikainen, eikä vastannut koulutusta, oli 57% alimmassa tuloneljänneksessä ja 89% kahdessa alimmassa luokassa. Määräaikaiseen, koulutusta vastaamattomaan työhön työllistyneistä vain 4% oli yltänyt ylimpään tuloneljännekseen. Kaikkien pysyvään kokoaikaiseen työsuhteeseen työllistyneiden bruttopalkan keskiarvo oli 2929 euroa ja mediaani 3000, kun taas määräaikaisiin kokoaikaisiin työsuhteisiin työllistyneillä vastaavat luvut olivat 2164 euroa ja 2044 euroa. Keskiarvopalkkojen ero on edelleen noussut edellisessä selvityksessä havaitusta. Vuosina valmistuneilla keskiarvojen ero oli 700 /kk pysyvässä työsuhteissa olevien hyväksi, kun käsillä olevassa selvityksessä vastaava ero on 765 /kk. Eroa selittävinä tekijöinä voidaan nähdä määräaikaisten työsuhteiden yleisempi käyttö mm. valtion (88% määräaikaisina ensimmäisessä valmistumisen jälkeisessä työsuhteessa) kuin yksityisten työnantajien tehtävissä (esim. asianajotoimistoissa 37% vastaava luku) kun työnantajasektorin yhteys palkkaan on jo aiemmin tullut todetuksi. Lisäksi jo edellisessä selvityksessä on tuotu esiin mm. auskultoimassa olevien henkilöiden määräaikaiset ja verraten matalapalkkaiset työsuhteet. Tämän selvityksen vastaajista 17% oli auskultoinut ja 12% auskultoimassa kyselyhetkellä. Ei kuitenkaan ole varmaa tietoa siitä, onko heidän kyselyssä kysytty ensimmäinen työsuhteensa liittynyt auskultointiin vai ei. Useilla heistä näin varmasti on, mikä havaitaan tarkasteltaessa palkkatasoa erikseen sen mukaan, onko vastaaja auskultoinut tai auskultoimassa vai eikö ole. Auskultoineiden tai auskultoimassa olleiden bruttopalkan keskiarvo oli 2030 euroa, kun ei auskultoineiden palkkakeskiarvo oli 2590 euroa. Toisaalta auskultoineista tai auskultoimassa olleista 16% ilmoitti ensimmäisen valmistumisen jälkeisen työsuhteensa olleen pysyvä ja 84% määräaikainen, kun ei auskultoineilla ensimmäinen työsuhde oli selvästi useammin pysyvä (42%, määräaikainen 58%:lla). Auskultointi ja sen väliaikainen vaikutus palkkatasoon on siis huomioitava yhtenä selittävänä tekijänä määräaikaisissa työsuhteissa olleiden selvästi pysyviin työsuhteisiin työllistyneitä matalampia palkkoja arvioitaessa. Tältä osin aineiston käsittely on yhtenevä aiempaan selvitykseen nähden, joten suhteessa siihen vertailu voidaan tehdä esitettyjen lukujen pohjalta tällaisenaan. Työtehtävien mukaan tarkasteltuna palkat olivat korkeimmat niillä, jotka olivat työskennelleet kokonaan lakimiestehtävissä (keskiarvo 2510, mediaani 2500 ). Osittain lakimiestehtävissä työskennelleillä vastaavat luvut olivat 2352 ja 2290, kun ilmoituksensa mukaan muissa kuin lakimiestehtävissä työskennelleiden palkkakeskiarvo oli 2135 /kk ja mediaani 2000 /kk. Kokonaan lakimiestehtävissä työskennelleet sijoittuivat selvästi muita useammin kahteen ylimpään palkkaneljännekseen, kun taas ei lakimiestehtävissä työskennelleillä korostui kaikkein alin palkkaneljännes kahden ylimmän kustannuksella. 26
26 Palkkatasolla ensimmäisessä valmistumisen jälkeisessä työsuhteessa havaitaan olevan vahva yhteys opiskeluaikaiseen työntekoon. Tarkasteltaessa kokoaikatyöhön sijoittuneita havaitaan, että niiden, jotka opiskeluaikanaan eivät olleet tehneet töitä, mediaanikuukausipalkka oli 1815 euroa ja keskiarvo 2081 euroa. Satunnaisesti työssä käyneillä vastaavat luvut olivat 2200 ja 2242 euroa ja vain kesäisin työskennelleillä 2000 ja 2191 euroa. Säännöllisesti lukukausien aikana osan opiskeluajasta työskennelleiden mediaani oli 2396 euroa ja keskiarvo 2364 euroa, kun lähes koko opiskeluajan työskennelleiden mediaanipalkka oli peräti 2700 euroa ja keskiarvo 2685 euroa. Ero korostuu sukupuolittain erityisesti kokonaan työn ulkopuolella opiskeluajan olleiden ja koko opiskeluajan työskennelleiden välillä. Naisista opiskeluaikana työtä tekemättömillä ensimmäisen palkan mediaani oli 1700 euroa ja keskiarvo 1940 ja koko opiskeluajan työskennelleillä mediaani 2600 ja keskiarvo 2648 euroa. Miehillä opiskeluaikana työtä tekemättömien mediaanipalkka oli 1879 euroa ja keskiarvo 2182 euroa kun taas lähes koko ajan työskennelleillä mediaani oli 2875 euroa ja keskiarvo 2739 euroa. Havaitaan siis, että valtaosa niistä miehistä, jotka ovat työskennelleet ainakin lähes koko opiskeluaikansa, saa heti valmistumisensa jälkeen selvästi keskilukuja korkeampaa palkkaa. Eroa alleviivaa mediaanipalkan korkeus, joka osoittaa ilmiön koskevan valtaosaa ryhmän miehistä, ja muutama mediaania selvästi alempi palkka laskee keskiarvoa. Ne naiset taas, jotka eivät olleet työtä opiskeluaikana tehneet, aloittavat työuransa keskimäärin selvästi muita matalammalta palkkatasolta. Edelleen tämän havainnon kohdalla on pidettävä mielessä, että arvot on laskettu kaikista kunkin ryhmän kokopäivätyöhön työllistyneistä. Mikäli tämän kysymyksen analyysissä pidettäisiin mukana ne, jotka eivät ole kokopäivätyöhön työllistyneet ensimmäisessä työsuhteessaan, olisi ero vielä suurempi. Kokopäivätyöhön päätyminen oli yleisempää niillä, joilla opiskeluaikana oli työkokemusta kertynyt. 8.5 Vastaajien näkemys palkan ja tehtävien vastaavuudesta Palkkaus oli vastaajien mielestä ollut ensimmäisissä työsuhteissa hieman paremmin sopusoinnussa tehtävien kanssa kuin vuoden 2004 selvityksen aikaan. Edellisessä selvityksessä 41% vastaajista katsoi, että palkka vastasi työtehtäviä, kun nyt näin oli arvioinut 47% vastaajista. Kuitenkin edelleen 44% katsoi, että palkka oli liian pieni tehtäviin nähden (53% edellisessä selvityksessä). Miesten ja naisten välille oli tässä kysymyksessä muodostunut ero, jota ei edellisessä selvityksessä ollut havaittavissa. Naisista 45% piti ensimmäistä palkkaansa sopivana ja 46% liian pienenä, kun miehistä vastaavat luvut olivat 51% ja 41%. Tämä havainto on linjassa sen kanssa, että sukupuolten välinen palkkaero oli jonkin verran lisääntynyt edellisen selvityksen tilanteesta. Edelleen havaitaan myös, että pysyvissä työsuhteissa on enemmän palkkatasoonsa tyytyväisiä (64% kokoaikatyössä olevista) kuin 27
27 määräaikaisissa työsuhteissa (41% kokoaikatyössä olevista). Tämä havainto on kuitenkin samanaikaisesti yhteydessä myös mm. työnantajan sektoriin ( julkinen vs. yksityinen) ja palkkatasoon, kuten aiemmin on todettu. Niinpä sinänsä ei voida sanoa, kuinka paljon tyytymättömyys johtuu siitä, että määräaikaisesta työstä edellytettäisiin korkeampaa palkkaa epävarmuuden kompensoimiseksi, ja kuinka paljon siitä, että palkkataso on tarkastelun kohteena olleissa määräaikaisissa tehtävissä ollut matalampi. 8.6 Ylitöiden määrä Noin viidennes (22 %) vastaajista teki ylitöitä ensimmäisessä valmistumisensa jälkeisessä työpaikassa joka viikko. Lähes joka viikko ylitöitä teki suunnilleen sama määrä vastaajia (19 %). Muutaman kerran kuukaudessa ylitöitä teki joka kymmenes ja satunnaisesti neljännes vastaajista. Ylitöitä ei tehnyt lainkaan neljännes vastaajista. Erot vuosina valmistuneisiin ovat jokaisella osa alueella vain prosenttiyksikön tai kahden luokkaa. Ylitöiden määrä ei siis ole merkittävästi muuttunut kuluneen kolmen vuoden aikana, mutta sukupuolten välillä erot ovat yhtäällä kasvaneet ja toisaalla kaventuneet. Käytännössä se tarkoittaa sitä, että miesten tekemän ylityön määrä on vähentynyt ja naisten lisääntynyt. Miesten osuus säännöllisesti ylitöitä tekevistä on edelleen naisia suurempi (45 %/39 %), mutta naisten säännöllisen ylityön määrä on lisääntynyt edellisestä selvityksestä kuudella ja miesten vähentynyt kolmella prosenttiyksiköllä. Satunnaiset ylityöt ovat naisten kohdalla edelleen miehiä huomattavasti yleisempiä. Siirtymien seurauksena kokonaan ylitöitä tekemättömien naisten määrä on vähentynyt edelliskerran neljänneksestä viidennekseen ja miesten vastaavasti noussut neljänneksestä 29 prosenttiin. Useimmin eli joka viikko ylitöitä tehtiin asianajotoimistossa (46 %) ja omassa (33 %) tai muun yrityksessä (30 %). Satunnaisimpia ylityöt olivat vakuutuslaitoksissa (37 %) ja kunnissa (35 %). Valtion ja kunnan palveluksessa olleista 35 prosenttia ja rahoituslaitoksessa työskennelleistä 32 prosenttia ilmoitti, ettei tehnyt ylitöitä. 28
28 9 Oikeustieteilijät työmarkkinoilla 9.1 Työsuhteiden vaihtuvuus valmistumisen jälkeen Puolet vastaajista on edelleen ensimmäisessä valmistumisen jälkeen saamassaan työpaikassa. Vastaavasti sama määrä on ehtinyt jo vaihtaa työpaikkaa. Työsuhteiden lukumäärää tarkasteltaessa voidaan huomata, että kuudella prosentilla valmistumisensa jälkeen samassa työpaikassa pysyneistä työsuhteita on useampia kuin yksi, käytännössä kahdesta kolmeen. Tämä viittaa määräaikaisten työsuhteiden ketjuuntumiseen yhden työnantajan palveluksessa. Niinpä 48 prosentilla vastaajista työsuhteita on valmistumisen jälkeen ollut yksi, 35 prosentilla kaksi, 13 prosentilla kolme ja viidellä prosentilla neljä tai useampia. Työsuhteiden määrä lisääntyy ajan myötä, ja edelliseen selvitykseen verrattuna näyttää siltä, että pitkät työsuhteet käyvät entistäkin harvinaisemmiksi. Yhdessä työsuhteessa olleiden tarkastelujaksolla ensimmäisenä valmistuneiden määrä on edellisestä selvityksestä vähentynyt viidellä prosenttiyksiköllä 28 prosenttiin. Viimeisimpänäkin valmistuneista yhdessä työsuhteessa olleita on nyt 70 prosenttia, kun vuonna 2004 heitä oli 76 prosenttia. Kummallakin sukupuolella työsuhteita on ollut keskimäärin 1,7 tai 2 (mediaani). 29